rejauldu/bengali-wikipedia huggingface dataset:
মোগরাপাড়া বর্তমান বাংলাদেশের সোনারগাঁওয়ের একটি মধ্যযুগীয় বসতি। এটি সোনারগাঁওয়ের প্রাচীনতম মুসলিম বসতি বলে মনে করা হয়।   ইতিহাস  সোনারগাঁয়ের শেষ হিন্দু রাজার আমলে মোগরাপাড়া রথখোলা নামে পরিচিত ছিল, যার অর্থ স্থানীয় ভাষায় রথের উঠান। মোগরাপাড়ায় ঐতিহাসিক কিছু মসজিদ ও সমাধির অবশিষ্টাংশ রয়েছে যা দেখায় যে এটি একটি সমৃদ্ধশালী মুসলিম বসতি ছিল। এখানে গিয়াসউদ্দিন আজম শাহের সমাধি রয়েছে। এছাড়া এখানে গোয়ালদি মসজিদ, ইউসুফগঞ্জ মসজিদ এবং দরগাবাড়ি কমপ্লেক্স দর্শনীয়। ১৩ শতকে এটি একটি বিখ্যাত ইসলামী শিক্ষা কেন্দ্র ছিল যখন মাওলানা শরফুদ্দিন আবু তাওয়ামা এখানে একটি ইসলামি আলোচনাকেন্দ্র পরিচালনা করেছিলেন। স্থানটিতে একটি কোষাগার এবং সঙ্গীত হলের ধ্বংসাবশেষ রয়েছে যা নির্দেশ করে যে এটি মুসলিম শাসকদের একটি প্রশাসনিক সদর দফতর হয়ে থাকতে পারে।   বর্তমান  মোগরাপাড়া আজ ঢাকা-চট্টগ্রাম মহাসড়কের ধারে একটি ব্যস্ত গ্রাম এবং সোনারগাঁ উপজেলার মোগরাপাড়া ইউনিয়নে অবস্থিত। এটি একটি ঘনবসতিপূর্ণ এলাকা।   তথ্যসূত্র   বিষয়শ্রেণী:বাংলাদেশের ঐতিহাসিক অঞ্চল বিষয়শ্রেণী:নারায়ণগঞ্জ জেলার গ্রাম
সিদ্দিকুর রহমান সরকার বাংলাদেশ সেনাবাহিনীর অবসরপ্রাপ্ত দুই তারকা জেনারেল এবং প্রকৌশলী। তিনি বর্তমানে রাজধানী উন্নয়ন কর্তৃপক্ষের চেয়ারম্যান হিসেবে দায়িত্ব পালন করছেন। পূর্বে তিনি মিলিটারি ইনস্টিটিউট অব সায়েন্স এ্যান্ড টেকনোলজির কমান্ড্যান্ট হিসেবে দায়িত্ব পালন করেন।   প্রাথমিক ও শিক্ষা জীবন  সিদ্দিকুর রহমান সরকার ১০ আগস্ট ১৯৬৩ সালে পূর্ব পাকিস্তানের নরসিংদীতে (বর্তমানে বাংলাদেশ) জন্মগ্রহণ করেন। ২২ জানুয়ারি ১৯৮২ সালে বাংলাদেশ সামরিক একাডেমিতে যোগ দেন। ২৩ ডিসেম্বর ১৯৮৩ সালে বাংলাদেশ সেনাবাহিনীর প্রকৌশলী পদে কমিশন লাভ করেন। বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন। তিনি ডিফেন্স সার্ভিসেস কমান্ড এন্ড স্টাফ কলেজ, বাংলাদেশ জাতীয় বিশ্ববিদ্যালয় ও ভারতের ওসমানিয়া ইউনিভার্সিটি থেকে স্নাতক হন।    সামরিক জীবন  তিনি বাংলাদেশ সেনাবাহিনীর বেশ কয়েকটি পোস্টে কমান্ড করেন। বাংলাদেশ সীমান্তরক্ষী বাহিনীর একটি ব্যাটালিয়ন ১৬ ইঞ্জিনিয়ার কনস্ট্রাকশন ব্যাটালিয়ন কমান্ডার হিসেবে দায়িত্বপালন করেছেন। জানুয়ারী ২০১১ থেকে ৩১ ডিসেম্বর ২০১২ পর্যন্ত এবং ১৪ জানুয়ারী ২০১৩ থেকে জুন ২০১৩ পর্যন্ত এরিয়া কমান্ডার, লজিস্টিকস এরিয়াতে ১৪তম স্বাধীন প্রকৌশলী ব্রিগেডর অধিনায়ক হিসাবে দায়িত্ব পালন করেন। ১ জানুয়ারী ২০১৩ সালে মেজর জেনারেল হিসেবে পদোন্নতি দেওয়া হয়। ২০১৩ সালের জুনে মিলিটারি ইনস্টিটিউট অব সায়েন্স এ্যান্ড টেকনোলজির কমান্ডার এবং বাংলাদেশ সেনাবাহিনীর ইঞ্জিনিয়ার ইন চীফ আগস্ট ২০১৫।   বেসামরিক কর্মজীবন  ৪ এপ্রিল ২০২৪ সালে সিদ্দিকুর রহমান সরকারকে রাজধানী উন্নয়ন কর্তৃপক্ষের চেয়ারম্যান হিসেবে দুই বছরের চুক্তিভিত্তিক নিয়োগ দেওয়া হয়।   পুরস্কার  তিনি দুটি উল্লেখযোগ্য পুরস্কার পেয়েছেন    বাংলাদেশ রাইফেলস বিদ্রোহের পর সেক্টর কমান্ডার হিসাবে ভূমিকায় রাষ্ট্রপতি বর্ডার গার্ড পদক।   সেনাবাহিনী থেকে সেনা গৌরব পদক (২০১১ থেকে ২০১২ সাল)।   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:বাংলাদেশী জেনারেল বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর প্রধান প্রকৌশলী
পাওয়েল ওবিনা ওবি (, ; জন্ম: ১৮ ডিসেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে গোলরক্ষক হিসেবে খেলেন।  ২০১২ সালে, পাওয়েল জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন পাওয়েল ওবিনা ওবি ১৯৯৭ সালের ১৮ই ডিসেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পাওয়েল জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৭ বছরে ১৯ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:পুরুষ ফুটবল গোলরক্ষক বিষয়শ্রেণী:ভিসেল কোবের খেলোয়াড়
কারমেন জেড. লামাগনা (জন্ম ১ ডিসেম্বর ১৯৫৬)  একজন ফিলিপিনো শিক্ষাবিদ।  তিনি আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি)-এর উপাচার্য ছিলেন। ১৯৯৭ সালে এআইইউবির ভিসি হওয়ার মাধ্যমে, তিনি বাংলাদেশের কোনো বিশ্ববিদ্যালয়ের প্রথম মহিলা উপাচার্য হিসাবে নিযুক্ত হন। তিনি এছাড়া অ্যাসোসিয়েশন অফ ইউনিভার্সিটি অফ ইউনিভার্সিটি অফ এশিয়া অ্যান্ড প্যাসিফিকের (এউএপি) সভাপতি এবং আন্তর্জাতিক অ্যাসোসিয়েশন অফ ইউনিভার্সিটি প্রেসিডেন্টস (আইএইউপি) এর কোষাধ্যক্ষ হিসাবে দায়িত্ব পালন করেছেন।  পড়ালেখা ও কর্মজীবন লামাগনা ১৯৭৮ সালে ম্যানিলার অ্যাডামসন বিশ্ববিদ্যালয় থেকে রাসায়ন প্রকৌশলে স্নাতক ডিগ্রি অর্জন করেন। তিনি ফিলিপাইন নরমাল বিশ্ববিদ্যালয় (১৯৯০), রিজাল টেকনোলজিক বিশ্ববিদ্যালয় (১৯৯৪) এবং পূর্ব বিশ্ববিদ্যালয় (১৯৯৫) থেকে তিনটি মাস্টার ডিগ্রি অর্জন করেছেন। ২০০৩ সালে তিনি ক্যালিফোর্নিয়া কোস্ট বিশ্ববিদ্যালয় থেকে ব্যবসায় প্রশাসনে পিএইচডি ডিগ্রি অর্জন করেন।  লামাগনা পার্পেচুয়াল হেল্প ইউনিভার্সিটির (১৯৭৮-১৯৭৯) এবং এএমএ কম্পিউটার কলেজের (১৯৮২-১৯৮৪) ফ্যাকালিটি সদস্য ছিলেন। তিনি ১৯৯৪-১৯৯৬ সালে এআইইউবি-র প্রকল্প পরিচালক এবং ১৯৯৬ সালে এএমএ কম্পিউটার কলেজে ব্যবসায় উন্নয়নের সহকারী ও সহ-সভাপতি হিসাবে দায়িত্ব পালন করেছিলেন। ১৯৯৭ সালে তিনি এআইইউবির উপাচার্য হিসাবে নিযুক্ত হন। তিনি বাংলাদেশের কোনো বিশ্ববিদ্যালয়ের প্রথম মহিলা উপাচার্য।  পুরস্কার ২০০৬ সালে তিনি ফিলিপাইনের রাষ্ট্রপতি গ্লোরিয়া মাকাপাগাল আরোইয়ো এর নিকট থেকে বিদেশে ফিলিপিনো ব্যক্তি এবং সংস্থা পুরস্কার পান। ২০১২ সালে, তিনি আন্তর্জাতিক মহিলা জোট (টিআইএডাব্লু) দ্বারা শিক্ষা বিভাগের অধীনে বিশ্বের শীর্ষ ১০০ নারী হিসাবে নির্বাচিত হন।  তথ্যসূত্র  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিলিপিনো শিক্ষাবিদ বিষয়শ্রেণী:ম্যানিলার ব্যক্তি বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের শিক্ষক বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের উপাচার্য
রাচেল জেন নিকেল (২৩ নভেম্বর ১৯৬৮ - ১৫ জুলাই ১৯৯২) একজন ব্রিটিশ মহিলা  ছিলেন, যিনি ১৯৯২ সালের ১৫ই জুলাই দক্ষিণ-পশ্চিম লন্ডনে উইম্বলডন কমনে নিহত হন। অপরাধের প্রাথমিক পুলিশ তদন্তের ফলে একজন নির্দোষ ব্যক্তিকে বিতর্কিত পরিস্থিতিতে গ্রেপ্তার করা হয়েছিল, যিনি পরে নিষ্কৃতি পেয়েছিলেন। তার হত্যাকারী রবার্ট ন্যাপার, পরবর্তী পুলিশ তদন্তে চিহ্নিত হয়েছিল এবং ২০০৮ সালে দোষী সাব্যস্ত হয়েছিল।  নিকেল উইম্বলডন কমনে তার দুই বছরের ছেলেকে নিয়ে হাঁটছিলেন, সেই সময়ে তাকে এক ব্যক্তি ছুরিকাঘাতে হত্যা করেছিল। অপরাধীকে খুঁজে বের করার জন্য একটি দীর্ঘ পুলিশ তদন্ত করা হয়, এই সময় একজন সন্দেহভাজনকে ভুলভাবে অভিযুক্ত করা হয়েছিল এবং পরে নিষ্কৃতি দেওয়া হয়েছিল - মামলাটি ঠান্ডা হওয়ার আগে।  ২০০২ সালে, আরো উন্নত ফরেনসিক কৌশল দিয়ে, মামলাটি পুনরায় শুরু হয়েছিল এবং ২০০৮ সালের ১৮ই ডিসেম্বর ন্যাপার দায় হ্রাসের ভিত্তিতে নিকেলের হত্যাকাণ্ডের জন্য দোষ স্বীকার করেছিলেন। ১৯৯৩ সালের দ্বৈত হত্যাকাণ্ডের জন্য বার্কশায়ারের ব্রডমুর হাই সিকিউরিটি হাসপাতালে ইতিমধ্যেই আটক ন্যাপারকে সেখানে অনির্দিষ্টকালের জন্য আটকে রাখার আদেশ দেওয়া হয়েছিল এবং বিচারক আরও বলেছিলেন যে তাকে ছেড়ে দেওয়া হবে এমন সম্ভাবনা নেই।   হত্যা  তার মৃত্যুর সময়, নিকেল উইম্বলডন কমনের কাছে সঙ্গী আন্দ্রে হান্সকম্ব ও তাদের দুই বছরের ছেলে আলেকজান্ডার লুই এর সাথে বসবাস করছিলেন।  মৃত্যুর সময় নিকেলের বয়স ২৩ বছর ছিল। ১৯৯২ সালের ১৫ই জুলাই সকালে, তিনি ও আলেকজান্ডার উইম্বলডন কমনে   তাদের কুকুরের সাথে হাঁটছিলেন। সাধারণের একটি নির্জন এলাকার মধ্য দিয়ে যাওয়ার সময় নিকেলের উপর হামলা হয়। একজন হামলাকারী তাকে বারবার ছুরিকাঘাত করে এবং ছুরি দিয়ে কুপিয়ে হত্যা করে, তারপর তাকে যৌন নির্যাতন করে। হামলাকারী ঘটনাস্থল থেকে পালিয়ে যায়,  অ্যালেক্সকে শারীরিকভাবে ক্ষতিগ্রস্ত করে ফেলে। একজন পথচারী দেখতে পেলেন অ্যালেক্স তার মায়ের শরীরকে আঁকড়ে ধরে আছে এবং  "জেগে উঠো, মা" বলছে।   পুনরায় তদন্ত ও প্রত্যয়   ঠান্ডা মামলা পর্যালোচনা  প্রতি বছর হত্যার বার্ষিকীতে স্কটল্যান্ড ইয়ার্ড অগ্রগতির জন্য চাপে দেওয়া হয়। নতুন ব্যবস্থাপনার অধীনে, তারা ২০০০ সাল থেকে মামলার সাথে সম্পর্কিত প্রমাণ ও ফাইল সংগ্রহ করতে শুরু করে।  হত্যার দশ বছর পরে ২০০২ সালে স্কটল্যান্ড ইয়ার্ড একটি ঠান্ডা মামলায় রিভিউ টিম ব্যবহার করেছিল, যেখানে সম্প্রতি উপলব্ধ করা পরিশোধিত ডিএনএ কৌশল ব্যবহার করা হয়েছিল।  তথ্যসূত্র  বিষয়শ্রেণী:ইংল্যান্ডে নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা
সখরিয়বাইবেলীয় বানানরীতি (; ; , Zakharias; ) ছিলেন হিব্রু বাইবেল অনুসারে একজন ভাববাদী এবং ঐতিহ্যগতভাবে তাঁকে সখরিয় ভাববাদীর পুস্তকের রচয়িতা এবং দ্বাদশ গৌণ ভাববাদীর একজন বলে বিবেচনা করা হয়।Domar: the calendrical and liturgical cycle of the Armenian Apostolic Orthodox Church  জাকারিয়ার বইতে ইদ্দোর পুত্র বেরেখিয়ার পুত্র হিসেবে একই নামের চরিত্রটিকে চিত্রিত করা হয়েছে।Zechariah 1 - Wikipedia    নবুওয়ত  জাকারিয়ার ভবিষ্যদ্বাণীমূলক কর্মজীবন সম্ভবত আখামেনিড সাম্রাজ্যের রাজা দারিয়াস দ্য গ্রেটের দ্বিতীয় বছরে (৫২০ খ্রিস্টপূর্বাব্দ) শুরু হয়েছিল। তার সবচেয়ে বড় উদ্বেগ ছিল দ্বিতীয় মন্দির নির্মাণের সাথে।  জাকারিয়া বইয়ের ১-৮ অধ্যায়ে তার উল্লেখ আছে কিন্তু বইয়ের বাকি অধ্যায়গুলিতে (৯-১৪ অধ্যায়) তার উল্লেখ নেই।    লিটারজিকাল স্মারক  থাম্ব|276x276পিক্সেল|জেমস টিসোট কর্তৃক চিত্রিত জাকারিয়া পূর্ব অর্থোডক্স ধর্মীয় ক্যালেন্ডারে, তাঁর উৎসবের দিন ৮ ফেব্রুয়ারি। আর্মেনিয়ান অ্যাপোস্টোলিক চার্চের সাধুদের ক্যালেন্ডারে পেন্টেকস্টের পঞ্চম রবিবারের পর মঙ্গলবার তাকে স্মরণ করা হয়।Domar: the calendrical and liturgical cycle of the Armenian Apostolic Orthodox Church, Armenian Orthodox Theological Research Institute, 2003 এবং অন্যান্য ক্ষুদ্র নবীদের সাথে ৩১ জুলাই স্মরণ করা হয়। ক্যাথলিক চার্চ তাঁকে ৬ সেপ্টেম্বর একটি উৎসবের দিন হিসেবে সম্মান জানায়।   তথ্যসূত্র   বিষয়শ্রেণী:হিব্রু বাইবেলের নবি বিষয়শ্রেণী:পুরাতন নিয়ম থেকে খ্রিস্টান সন্ত
জিলাস অস্টশিনস্কি (, ; জন্ম: ১৯ নভেম্বর ২০০৩) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে গোলরক্ষক হিসেবে খেলেন।  প্রারম্ভিক জীবন জিলাস অস্টশিনস্কি ২০০৩ সালের ১৯শে নভেম্বর তারিখে জার্মানির হাগেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:পোলীয় বংশোদ্ভূত জার্মান ব্যক্তি বিষয়শ্রেণী:পুরুষ ফুটবল গোলরক্ষক
The Template:Weather box/concise_C (Celsius) uses {{Weather box}} to generate a climate table, by using 36 positional parameters. Other parameters are:  location=, source= and optional "accessdate=" or sctemp=t. The 36 parameters are: 12 monthly highs (C), 12 lows (total 24) plus an optional 12 monthly rain/precipitation (in mm). Example of coding: {{Weather box/concise_C | location=Marrakech, Morocco (1961-1990) | source=Hong Kong Observatory<ref name="HKO">   "Climatological Information for Marrakech, Morocco",   Hong Kong Observatory, 2003, web:   [http://www.hko.gov.hk/.../marrakech_e.htm HKO-Marrakech].</ref> | 18.4|19.9|22.3|23.7|27.5|31.3|36.8|36.5|32.5|27.5|22.2|18.7<!--highs--> | 5.9 |7.6 |9.4 |11.0|13.8|16.3|19.9|20.1|18.2|14.7|10.4|6.5 <!--lows--> | 32.2|37.9|37.8|38.8|23.7|4.5 |1.2 |3.4 |5.9 |23.9|40.6|31.4<!--rain--> }}                              (Spaces are optional) The example will generate a climate-table for "Marrakech, Morocco" listing the Celsius temperatures first, then Fahrenheit (in parentheses) below each, followed by precipitation in mm, then in inches (in parentheses). Example result:  Colors are set by Template:Weather box/colpastel, to set the temperature background colors when parameter "sctemp=pastel". The colder temperatures are purple-shades, the cool are beige, the warm are yellow-shades, and the hot are orange-browns.  Again, the 12 rain/precipitation parameters can be omitted. See also  Template:Weather box/concise_F - for using Fahrenheit parameters.  Template:Weather box - for using expanded full template. Notes  বিষয়শ্রেণী:আবহাওয়া বাক্স
ফেনিল উমরিগার একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। তিনি বেস্ট ফ্রেন্ডস ফরএভার? টিভি ধারাবাহিকে সঞ্জনা রায়ের চরিত্রে অভিনয়ের জন্য সবচেয়ে বেশি পরিচিত। এছাড়াও তিনি সনি টিভির বড়ে অচ্ছে লগতে হ্যায় ধারাবাহিকে পিহু কাপুর শেরগিল, জি টিভির কালা টিকা ধারাবাহিকে গৌরী ঝা চৌধুরী এবং রাজা বেটা  ধারাবাহিকে পাংখুরী মিশ্র চরিত্রে অভিনয় করেছেন।    জীবনের প্রথমার্ধ  উমরিগরের জন্ম এবং বেড়ে ওঠা গুজরাটের সুরাটে ।    ব্যক্তিগত জীবন  ২০২৪ সালের ২১ অক্টোবর, উমরিগর তার বন্ধু গুরপ্রতাপ ধালিওয়ালকে বিয়ে করেন।    কর্মজীবন  উমরিগার মর্যাদা: লেকিন কাব তক?, দিল সে দি দুয়া... সৌভাগ্যবতী ভব? এবং মধুবালা - এক ইশক এক জুনুন ইত্যাদি ধারাবাহিকে গুরুত্বপূর্ণ ভূমিকায় অভিনয় করেছেন ।  এছাড়াও তিনি ইয়ে হ্যায় আশিকি, লাভ বাই চান্স, গুমরাহ: এন্ড অফ ইনোসেন্স, পেয়ার তুনে কেয়া কিয়া এবং লাল ইশক ইত্যাদি বিভিন্ন পর্বভিত্তিক ধারাবাহিকে অভিনয় করেছিলেন।   উমরিগর "বেস্ট ফ্রেন্ডস ফরএভার?" ধারাবাহিকের প্রধান চরিত্র সঞ্জনা সঞ্জু রায়ের ভূমিকায় অভিনয়ের জন্য সবচেয়ে বেশি পরিচিত। , এছাড়াও বড়ে অচ্ছে লগতে হ্যায়  ধারাবাহিকে পিহু কাপুর শেরগিল  এবং  যম হ্যায় হাম ধারাবাহিকে ধুরমোনা/শ্রীদেবী  তার অভিনীত জনপ্রিয় চরিত্র।   তিনি কালা টিকা  ধারাবাহিকে গৌরী ঝা চৌধুরী এবং রাজা বেটা  ধারাবাহিকে পাঙ্খুরী মিশ্র অভিনয় করেছেন।  ২০২১ সালে, তিনি মিউজিক ভিডিও সাউখা নাইও মিলিয়া  -তে কাজ করেছেন।  আগস্ট ২০২২ থেকে সেপ্টেম্বর ২০২৩ পর্যন্ত, ফেনিল সাভি কি সাভারি  ধারাবাহিকে সোনম গোয়ালের চরিত্রে অভিনয় করেছেন।   চলচ্চিত্র তালিকা    টেলিভিশন  বছরশিরোনামভূমিকানোটসসূত্র২০১২দিল সে দি দোয়া... সৌভাগ্যবতী ভব?প্রিয়া মালহোত্রা২০১২বেস্ট ফ্রেন্ডস ফরএভার?সঞ্জনা "সঞ্জু" রায়২০১৩বড়ে আচ্ছে লাগতে হ্যায়পিহু কাপুর শেরগিল২০১৪ইয়ে হ্যায় আশিকির‍্যাচেলপর্ব: "লাইক পাপা, লাইক বেটি"লাভ বাই চান্সমানভিপর্ব: "লাভ ইন টপ গিয়ার"ইয়ে হ্যায় আশিকিমল্লিকাপর্ব: "দ্য লিস্ট"২০১৪–২০১৫যম হ্যায় হামধুমর্না/শ্রীদেবী২০১৬প্যার তুনে কেয়া কিয়ারাশি২০১৬–২০১৭কালা টীকাগৌরি ঝা চৌধুরী২০১৮লাল ইশকনয়নাপর্ব: "ঘুঙট মে চাঁদা হ্যায়"২০১৯রাজা বেটাপংখুরি মিশ্র২০২২–২০২৩সাভি কি সাওয়ারিসোনম গয়াল   সঙ্গীত ভিডিও  বছর শিরোনাম গায়ক(রা) রেফ. ২০২১ সৌখা নাইও মিলেয়া সজ্জন আদিব, নীতু ভাল্লা   তথ্যসূত্র   বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:গুজরাতের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:পারসি অভিনেত্রী বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি
কিয়া সুপার কুল হ্যায় হাম একটি প্রাপ্তবয়স্ক কমেডি চলচ্চিত্র যেটা একতা কাপুর ও শোভা কাপুর প্রযোজনা করেছন। চলচ্চিত্রটি পরিচালনা করেছেন শচীন ইয়ার্দি। এটিকে হিট সিনেমা হিসেবে বিবেচনা করা হয়।Boxofficenews;Kya kool hain hum  চরিত্রসমূহ সিড হিসেবে রিতেশ দেশমুখ আদি হিসেবে তুষার কাপুর সিমরান হিসেবে নেহা শর্মা অনু হিসেবে সারাহ-জেইন ডায়াস ফ্রানসিস মারলো হিসেবে অনুপম খের বাবা থ্রিজি হিসেবে চাংকি পান্ডে  সিকুয়েল কিয়া কুল হে হাম ৩ ২০১৬ সালের ২২ জানুয়ারি মুক্তি পায়।এটিও আগের সিনেমা গুলোর মতোই সফল হয়।  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় যৌন হাস্যরসাত্মক চলচ্চিত্র বিষয়শ্রেণী:ভারতীয় বন্ধু সম্পর্কিত চলচ্চিত্র বিষয়শ্রেণী:বালাজী মোশন পিকচার্সের চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র বিষয়শ্রেণী:২০১২-এর হাস্যরসাত্মক চলচ্চিত্র
জাতীয় সম্প্রচার দিবস প্রতি বছর ২৩ জুলাই ভারতে পালিত হয়। ১৯২৭ সালে প্রতিষ্ঠার পর থেকে দেশের সম্প্রচারের ভূদৃশ্যের বিবর্তনকে স্মরণ করে। এই দিনটি ভারতের উন্নয়ন, শিক্ষাগত প্রচার এবং সাংস্কৃতিক সংরক্ষণে সম্প্রচারের গুরুত্বপূর্ণ ভূমিকা তুলে ধরে। ভারত যখন আরেকটি জাতীয় সম্প্রচার দিবস পালন করছে, তখন এটি এমন একটি ভবিষ্যতের কল্পনা করে যেখানে সম্প্রচার জাতীয় ঐক্য , শিক্ষা এবং নাগরিক ক্ষমতায়নের জন্য একটি গুরুত্বপূর্ণ হাতিয়ার হিসেবে অভিযোজিত হতে থাকবে এবং কাজ করবে।  পটভূমি ভারতীয় সম্প্রচারের জন্ম ১৯২৩ সালের জুনে , যখন বোম্বের রেডিও ক্লাব তার প্রথম সম্প্রচার শুরু করে। তবে, ২৩শে জুলাই, ১৯২৭ তারিখে, ইন্ডিয়ান ব্রডকাস্টিং কোম্পানি (আইবিসি) প্রতিষ্ঠার মাধ্যমে সংগঠিত রেডিও সম্প্রচার সত্যিকার অর্থে শুরু হয়েছিল। এই তারিখটি এখন জাতীয় সম্প্রচার দিবস হিসেবে পালিত হয়।  ভারতে সম্প্রচারের বিবর্তন ১৯৩৬ সালে একটি গুরুত্বপূর্ণ মাইলফলক অর্জন করে, যখন এর উত্থান ঘটে১৯৩৬ সালে ভারতীয় রাষ্ট্রীয় সম্প্রচার পরিষেবা থেকে অল ইন্ডিয়া রেডিও। স্বাধীনতার পর, এআইআর দ্রুত সম্প্রসারিত হয়, ১৯৫৬ সালে "আকাশবাণী" নামটি গ্রহণ করে। বর্তমানে, এআইআর ৫৯১টি চিত্তাকর্ষক স্টেশন পরিচালনা করে, যা ভারতের ৯৮% জনসংখ্যার কাছে পৌঁছায় এবং ২৩টি ভাষা এবং ১৪৬টি উপভাষায় সম্প্রচার করে।  তাৎপর্য সম্প্রচার একটিভারতের উন্নয়নে গুরুত্বপূর্ণ ভূমিকা পালন করেছে। স্বাধীনতা সংগ্রামের সময়, তথ্য প্রচার এবং ঐক্য গড়ে তোলার জন্য রেডিও ছিল একটি শক্তিশালী হাতিয়ার। স্বাধীনতার পরে, এটি সাক্ষরতা , স্বাস্থ্য সচেতনতা এবং কৃষি জ্ঞান প্রচারে সহায়ক ভূমিকা পালন করেছে , বিশেষ করে গ্রামীণ এলাকায়।  আকাশবাণীর বহিরাগত পরিষেবা বিভাগ ১০০টিরও বেশি দেশে সম্প্রচার করে, বিশ্বব্যাপী ভারতের কণ্ঠস্বর তুলে ধরে এবং প্রবাসীদের সাথে সংযোগ স্থাপন করে। এফএম চ্যানেলের প্রবর্তন এবং ডিজিটাল রেডিও মন্ডিয়াল (ডিআরএম) প্রযুক্তি ব্যবহার করে ডিজিটাল ট্রান্সমিশনে রূপান্তর আধুনিকীকরণের প্রতি আকাশবাণীর প্রতিশ্রুতি প্রদর্শন করে।  তথ্যসূত্র  বিষয়শ্রেণী:বেতারের ইতিহাস বিষয়শ্রেণী:জুলাই উদ্‌যাপন
রোশনি দিনাকার (উচ্চারণ: rɔːʃnɪ ðɪnɛkɛr) একজন ভারতীয় পরিচ্ছদ পরিকল্পক এবং চলচ্চিত্র নির্মাতা। তিনি কন্নড়, তামিল এবং তেলুগু চলচ্চিত্র শিল্পে পোশাক পরিকল্পক হিসেবে কাজ করেছেন। ২০১৮ সালে মালয়ালম চলচ্চিত্র "মাই স্টোরি" দিয়ে তাঁর পরিচালনায় আত্মপ্রকাশ।   ব্যক্তিগত জীবন  রোশনি দিনাকারের জন্ম ভারতের কোড়গু জেলার মাদিকেরিতে। তাঁর বাবা ও মায়ের নাম ছিল যথাক্রমে টমি ম্যাথিউ এবং আশা টমি। তাঁর বাবা কেরালার কোট্টায়ামের রামাপুরমের অধিবাসী ছিলেন। তিনি বেঙ্গালুরুতে পড়াশোনা করেছেন। তাঁর বিবাহ হয়েছে ও ভি দিনকরের সাথে। তাঁদের দুটি সন্তান রয়েছে  আদিত্য এবং আরুশ দিনকর।   কর্মজীবন  চলচ্চিত্র জগতে প্রবেশের আগে রোশনি দিনাকার কর্পোরেট জগতে কাজ করতেন। ২০০২ সাল থেকে তিনি দক্ষিণ ভারতীয় ভাষার চলচ্চিত্রে পোশাক পরিকল্পক হিসেবে চলচ্চিত্র জগতে তাঁর কর্মজীবন শুরু করেন। তিনি পোশাক পরিকল্পক ভানু আথাইয়ার দ্বারা অনুপ্রাণিত হয়েছিলেন। কন্নড় চলচ্চিত্র "শুভম"-এ পোশাক পরিকল্পনার মাধ্যমে ছবির জগতে তাঁর আত্মপ্রকাশ। তিনি টি এস নাগাভরন পরিচালিত কাল্লারালি হুওয়াগি -তে তাঁর কাজের জন্য সেরা পোশাক পরিকল্পক (২০০৬ - ২০০৭) হিসাবে কর্ণাটক রাজ্য চলচ্চিত্র পুরস্কার জিতেছেন। তিনি একজন পোশাক পরিকল্পক হিসেবে ৫০টিরও বেশি ছবিতে কাজ করেছেন। তিনি পৃথ্বীরাজ সুকুমারন এবং পার্বতী অভিনীত "মাই স্টোরি" নামে মালয়ালম ছবি দিয়ে পরিচালনায় আত্মপ্রকাশ করেন। ২০১৭ সালের ১লা নভেম্বর পর্তুগালে এই ছবির চিত্রগ্রহণ শুরু হয় এবং ছবিটি ২০১৮ সালের ৬ই জুলাই তারিখে মুক্তি পায়। দিনকর একই সঙ্গে ছবিটির পরিচ্ছদ পরিকল্পক  এবং প্রযোজকও ছিলেন।  ২০১৮ সালে, তিনি জানান যে তিনি মেটামরফোসিস নামে একটি ছবিতে কাজ করছেন, যেটি তিনজন নারীকে নিয়ে তৈরি। ২০১৯ সালের অক্টোবরে, দিনকর ২ স্ট্রোক নামে একটি মালয়ালম অ্যাকশন চলচ্চিত্র পরিচালনা করছিলেন। তিনি মালয়ালম চলচ্চিত্র জগতের প্রথম মহিলা যিনি অ্যাকশন চলচ্চিত্র পরিচালনা করেছেন।   চলচ্চিত্র তালিকা  রোশনি যেসব চলচ্চিত্রে কাজ করেছেন তার থেকে কিছু  তালিকাকারে নিচে দেওয়া হল: +বছর চলচ্চিত্র পরিচালনা করেছেন ভূমিকা ২০০৬ কাল্লারালি হুওয়াগি টিএস নাগভরণ পোশাক পরিকল্পক ২০১২ চারুলতা পন কুমারন পোশাক পরিকল্পক ২০১৬ যশোগতে বিনোদ জে রাজ পোশাক পরিকল্পক ২০১৮ মাই স্টোরি রোশনি দিনাকার পরিচালক, প্রযোজক, পোশাক পরিকল্পক   তথ্যসূত্র    বহিঃসংযোগ      বিষয়শ্রেণী:ভারতীয় পোশাক পরিকল্পনাকারী বিষয়শ্রেণী:নারী পোশাক পরিকল্পনাকারী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:কর্ণাটকের নারী শিল্পী বিষয়শ্রেণী:কোড়গু জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মালয়ালম চলচ্চিত্র পরিচালক বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:বেঙ্গালুরুর চলচ্চিত্র পরিচালক
thumb|তিনজন ব্যক্তি মেক্সিকান স্ট্যান্ডঅফ অভিনয় করে দেখাচ্ছে মেক্সিকান স্ট্যান্ডঅফ (ইংরেজি ভাষায়: Mexican standoff) বলতে একটি কৌশলগত স্থিতিবস্থাকে বোঝায়। এটি এমন স্থিতিবস্থা যেখানে কোন দলই নিশ্চিতভাবে এমন কিছু করতে পারে না যা তাদের বিজয় এনে দিতে পারে। যুদ্ধ, অর্থনীতি ও চলচ্চিত্রে এই মেক্সিকান স্ট্যান্ডঅফের ব্যবহার দেখা যায়।  উৎস মেক্সিকান স্ট্যান্ডঅফ বাগধারাটি ১৯শ শতাব্দীর শেষের দিকে প্রচলিত হয়। কেমব্রিজ অ্যাডভান্সড লার্নার্স ডিকশনারি দাবি করে শব্দটির উৎপত্তি অস্ট্রেলিয়ায়। কিন্তু বইতে এই বাগধারার প্রথম ব্যবহার দেখা যায় ১৯০৮ সালে উইলিয়াম ড্রানানের থার্টি-ওয়ান ইয়ার্স অন দ্য প্লেইন অ্যান্ড ইন দ্য মাউন্টেনWilliam Drannan, (1908) "Thirty-one Years on the Plains and in the Mountains: Or, The Last Voice from the Plains", Chicago: Ross & McClure। p. 480 এবং চার্লস এম. রাসেলের ড্যাড লেন্‌স বাফালো ইয়ার্ন বইতে।Charles M. Russell (February 1908), "Dad Lane's Buffalo Yarn", in The Outing Magazine, p. 531।  ব্যবহার চলচ্চিত্রে একজন আরেকজনের দিকে বন্দুক তাক করে থাকা এক ধরনের চলচ্চিত্রের ক্লিশে, যা চলচ্চিত্রে বহুল ব্যবহৃত হয়। এই ধরনের ক্লিশের ব্যবহারের উদাহরণ হল সার্জিও লিয়ন পরিচালিত দ্য গুড, দ্য ব্যাড অ্যান্ড দ্য আগলি চলচ্চিত্র, যেখানে তিনটি চরিত্র একে অপরের দিকে বন্দুক তাক করে আছে।Jew, Anson (2013)। "Professional Storyboarding: Rules of Thumb। Taylor & Francis. p. 83। । পরিচালক কোয়েন্টিন টারান্টিনোও তার চলচ্চিত্রে মেক্সিকান স্ট্যান্ডঅফের ব্যবহার করেছেন। তার রিসারভয়র ডগ্‌স চলচ্চিত্রে চারটি চরিত্রের মধ্যে স্থিতিবস্থা দেখা যায়।Bailey, Jason (2013)। "Pulp Fiction: The Complete Story of Quentin Tarantino's Masterpiece"। Voyageur Press. p. 45। ।  তথ্যসূত্র  বিষয়শ্রেণী:ইংরেজি বাগধারা বিষয়শ্রেণী:চলচ্চিত্রের কৌশল বিষয়শ্রেণী:কল্পকাহিনী বিষয়শ্রেণী:উভয়সংকট বিষয়শ্রেণী:অপশব্দ বিষয়শ্রেণী:সহিংসতা বিষয়শ্রেণী:ইংরেজি বাক্যাংশ বিষয়শ্রেণী:বাক্যাংশ
thumb|ন্যাশনাল জিওগ্রাফিক এক্সপ্লোরার অ্যান্টার্কটিকা সফর করছেন ন্যাশনাল জিওগ্রাফিক সোসাইটি () হচ্ছে মার্কিন যুক্তরাষ্ট্রের ওয়াশিংটন, ডি.সি.-তে অবস্থিত একটি অলাভজনক বৈজ্ঞানিক ও শিক্ষামূলক গবেষণা প্রতিষ্ঠান। এটি বিশ্বের অন্যতম বৃহৎ একটি অলাভজনক প্রতিষ্ঠান, যাঁর বৈজ্ঞানিক গবেষণা ও শিক্ষামূলক বিষয়ে কাজ করে। এটি যে-সকল বিষয়ে কাজ করে তার মধ্যে আছে, ভূগোল, প্রত্নতত্ত্ব, এবং প্রকৃতি বিজ্ঞান। এছাড়া পরিবেশগত ও ঐতিহাসিক নিদর্শনগুলো সংরক্ষণ আন্দোলন, মানব সভ্যতা ও সংস্কৃতির ওপর গবেষণা, ও বিশ্ব ইতিহাসের ওপরেও প্রতিষ্ঠানটি কাজ করে থাকে। হলুদ রংয়ের মোটা পোর্ট্রেট ফ্রেম আকৃতির চতুর্ভুজটি হচ্ছে ন্যাশনাল জিওগ্রাফিক সোসাইটির লোগো। ন্যাশনাল জিওগ্রাফিক সোসাইটির মাসিক পত্রিকার প্রচ্ছদের মার্জিনে এবং ন্যাশনাল জিওগ্রাফিক চ্যানেলের বাম পাশে এই লোগো দেখা যায়।   ইতিহাস  একদল সুশিক্ষিত, ধনী, ও ভ্রমণপিপাসু ব্যক্তির গঠিত একটি ক্লাব থেকেই ন্যাশনাল জিওগ্রাফিক সোসাইটির গোড়াপত্তন। ১৮৮৮ সালের ১৩ জানুয়ারি, ৩৩ জন অভিযাত্রী ও বিজ্ঞানী ওয়াশিংটন, ডি.সি.’র লাফায়েত স্কোয়ারে অবস্থিত কসমস ক্লাবে একত্রিত হন। সেখানে তাঁরা ভৌগোলিক জ্ঞানের বৃদ্ধি ও বিস্তারের লক্ষ্যে একটি সামাজিক সংগঠন গঠনে একমত হন। পরবর্তীকালে দুই সপ্তাহ পরে, প্রয়োজনীয় গঠনতন্ত্র ও কর্মপরিকল্পনা তৈরির পর, ২৭ জানুয়ারি ন্যাশনাল জিওগ্রাফিক সোসাইটি প্রতিষ্ঠিত হয়। গার্ডিনার গ্রিন হুবার্ডকে প্রতিষ্ঠানটির প্রথম প্রেসিডেন্ট নির্বাচিত করা হয়। পরবর্তীকালে তাঁর মৃত্যুর পর, হুবার্ডের জামাতা আলেকজান্ডার গ্রাহাম বেল ১৮৯৭ সালে সংগঠনটির প্রেসিডেন্ট হন। ১৮৯৯ সালে বেলের জামাতা গিলবার্ট হোভে গ্রোসভেনর ন্যাশনাল জিওগ্রাফিক ম্যাগাজিনের সর্বপ্রথম পূর্ণকালীন সম্পাদক নির্বাচিত হন। পরবর্তীকালে তিনি ১৯৫৪ সাল পর্যন্ত টানা ৫৫ বছর এই পদে অধিষ্ঠিত থাকেন। সেই সময় থেকেই গ্রোসভেনর পরিবার এই সংগঠনের ওপর গুরুত্বপূর্ণ প্রভাব রেখে চলেছে।   তথ্যসূত্র    আরও পড়ুন       বহিঃসংযোগ   প্রাতিষ্ঠানিক ওয়েবসাইট    National Geographic Magazine Online  National Geographic for Kids  National Geographic News  National Geographic Photography  National Geographic Maps  National Geographic Maps TOPO! Explorer  MapMachine  National Geographic Channel  National Geographic Traveler  National Geographic Museum at Explorers Hall  EarthPulse - A Visual Guide to Global Trends   Everyday Explorers  National Geographic Expeditions  সহায়ক উৎস  National Geographic Libraries & Information Services   NGS Collectors Corner - managed by National Geographic Libraries' Archives.  National Geographic Official YouTube Channel  Wild, Inside Wild  সহায়ক তথ্যাদি  "How They Found National Geographic's 'Afghan Girl'" (March 7, 2003)  National Geographic Exploration of the California Central Coast  ছবি, মানচিত্র, ও অন্যান্য ফটোগ্রাফ  Society's flag   বিষয়শ্রেণী:১৮৮৮-এ প্রতিষ্ঠিত বিষয়শ্রেণী:মার্কিন যুক্তরাষ্ট্রের প্রতিষ্ঠান বিষয়শ্রেণী:বৈজ্ঞানিক প্রতিষ্ঠান বিষয়শ্রেণী:মার্কিন যুক্তরাষ্ট্রের ম্যাগাজিন প্রকাশনা কোম্পানি বিষয়শ্রেণী:আলেকজান্ডার গ্রাহাম বেল বিষয়শ্রেণী:ওয়াশিংটন, ডি.সি. ভিত্তিক অলাভজনক সংগঠন